Svo myndi hann njóta góðs af starfsemi sjóðsins í virðisauka og alls konar gjöldum , fyrir utan þúsundir fyrirtækja og peningarnir hrúgast í kassann til hagsbóta fyrir alla ! Hugmyndin er að Íslandssjóðurinn fjármagni útlán sín með sölu ríkistryggðra verðbréfa og lántöku á nákvæmlega sama hátt og Íbúðalánasjóður , með sömu útlánsvöxtum . Það væri ekki há fórnarupphæð fyrir Íslandssjóðinn . Stóra spurningin er hvort ekki er alveg eins gott eða jafnvel betra fyrir ríkissjóð að ábyrgjast lántökur sjóðs , sem endurlánar til fyrirtækja um land allt , sem strax fara að mala fé í kassann . Eða er það steinsteypan sem á að stjórna öllu áfram ? Veð sjóðsins í fjölda smáfyrirtækja væru pottþétt , þó einhver þeirra færu á hliðina . Þetta bið ég alla sérfræðinga og áhugamenn vinsamlegast að íhuga . Menn þurfa að horfa á þetta öðrum augum en þeim að heimta arð og vexti að kveldi . Hér er verið að tala um langtíma fjárhagsaðgerðir sem munu skila sér margfaldlega beint í kassa landsmanna . Svo er löngu kominn tími á að við förum að líta á landið okkar sem eina heild . Við erum öll á sama báti . Burt með alla hreppapólitík . Og allt upp á borðið ! Íslandssjóðurinn ætti að vera fyrir allt landið og miðin og gæti byrjað að starfa strax á morgun ef svo mætti segja . Það má hafa sem viðmiðun , að ef stofnfé sjóðsins yrði 100 milljarðar króna , gætu tvö þúsund fyrirtæki strax fengið fyrirgreiðslu , hvort sem þau væru staðsett á Langanesi , Reykjavík eða Árneshreppi á Ströndum . Er þá miðað við hámarkslán 50 milljónir króna . En lánaupphæðir eru auðvitð eitthvað sem færi eftir atvikum . Íslandssjóðurinn mundi hafa gífurleg margfeldisáhrif strax frá fyrsta degi . Fjármunirnir eru til . Það sem þarf er kjarkur og þor til að veita þeim í rétta farvegi . Upp með Ísland !